
BG05SFPR001-1.001-0001 „УСПЕХ ЗА ТЕБ“

№……….………………….       
……………………. 2025 г.

	[bookmark: _Hlk125558957]ДО 
ДИРЕКТОРИТЕ НА УЧИЛИЩАТА, ВКЛЮЧЕНИ В ИЗПЪЛНЕНИЕТО НА ПРОЕКТ „УСПЕХ ЗА ТЕБ“

	
ЧРЕЗ 
НАЧАЛНИЦИТЕ НА РЕГИОНАЛНИТЕ 
УПРАВЛЕНИЯ НА ОБРАЗОВАНИЕТО


	Относно:
	Указания за изпълнение на дейностите по проект BG05SFPR001-1.001-0001 „Успех за теб“ 



УВАЖАЕМИ ГОСПОЖИ И ГОСПОДА ДИРЕКТОРИ,

Училищата, определени със Заповед № РД 09-1308/28.06.2023 г. на министъра на образованието и науката, изменена със Заповед № РД09-3443/27.09.2024 г. на министъра на образованието и науката, да участват в техническото и финансовото изпълнение на проект BG05SFPR001-1.001-0001 „Успех за теб“, финансиран по Програма „Образование“ 2021 – 2027 г. в срок до 15 юли 2025 г. следва да заявят броя на учениците, на родителите, на непедагогическите и педагогическите специалисти, които ще участват в изпълнението на дейности по проекта през учебната 2025-2026 година, както и средствата за изпълнението им. 
В указания срок директорите подават информация до териториалните екипи за управление на проекта (ТЕOУП) в РУО, като попълват и подписват с електронен подпис приложените заявки за изпълнение на дейности за:
1. ученици с изявени дарби – Приложение № 1; 
2. ученици от уязвими групи – Приложение № 2. 
Заявките се придружават с обяснителна записка, съдържаща подробна информация за планираните дейности и броя на участниците в тях (ученици, родители, медиатори/социални работници, педагогически специалисти, помощник на учителя). В обяснителната записка подробно се описват по длъжности назначените и/или потребността от назначаване на допълнителни непедагогически и педагогически специалисти, за които ще се предоставят средства по проект, дневната часова заетост за всяка длъжност, като за лицата, назначени на длъжност „помощник на учителя“, се посочва и видът на завършеното образование. 
Уведомяваме Ви, че одобрението на заявките ще бъде съобразено с разчетените по бюджета на проекта средства. В случай, че заявените от училищата средства надвишават одобрените, ще бъдат приложени допълнителни критерии за определяне на средствата за конкретната дейност за учебната 2025-2026 година (брой ученици от целевата група, обезпеченост от кадри и материална база, извършени дейности до момента, както и отдалеченост на населеното място от областния център, транспорт и др.). 
При изготвянето на заявките следва да имате предвид, че:
- Заявка за изпълнение на дейности за допълнителна подкрепа на ученици с изявени дарби от I – VII клас се подава само от определените със заповедите училища за изпълнение на дейности, насочени към обща и допълнителна подкрепа за личностно развитие на ученици с изявени дарби;
-Заявка за изпълнение на дейности за допълнителна подкрепа на ученици от уязвими групи се подава само от определените със заповедите училища за изпълнение на дейности, насочени към обща и допълнителна подкрепа за личностно развитие на ученици от уязвими групи.
Заявките са  публикувани и в раздел „Документи“ на началната страница на информационната система по проекта. 
В срок до 23.07.2025 г. ТЕOУП проверява получените от директорите на училищата заявки и обобщава данните от тях в таблица - Приложение № 3 към настоящото писмо. Обобщената информация се изпраща в указания срок на e-mail: m.palenkova@mon.bg, n.stoicheva@mon.bg.
Във връзка с попълването на заявките за индикатори и бюджет за учебната 2025-2026 г. предоставяме следните указания: 
I. По Дейност 1: Повишаване квалификацията на педагогическите специалисти  за осъществяване на обща и допълнителна подкрепа за личностно развитие, както и обучения за непедагогическия персонал, в съответствие с одобрени програми за професионалното и кариерното им развитие 
При заявяване на броя на педагогическите специалисти, които ще бъдат включени в дейности за повишаване на квалификацията, приоритетно се заявяват учители/педагогически специалисти, включени в изпълнението на дейности по проекта. Максималният брой педагогически специалисти, които всяко училище може да заяви, е не повече от 5 лица. 
Педагогически специалисти, преминали обучение през учебната 2024-2025 година по проекта, не могат да бъдат заявявани за участие в Дейност 1 за учебната 2025-2026 година.
Заявки за включване в обучения за непедагогическия персонал могат да бъдат подавани само за образователни медиатори/социални работници, чиито възнаграждения се финансират от проекта.
II. Дейност 2: Интензивна работа с родители за формиране на положителни нагласи към образованието и за пълноценното им участие в образователния процес
1. За всяка от целевите групи (ученици с изявени дарби/ученици от уязвими групи) се посочва броят на родителите на учениците, които ще бъдат включени във форми на интензивна работа за учебната 2025/2026 г. съгласно Указанията за изпълнение на дейностите по проект BG05SFPR001-1.001-0001 „Успех за теб“. 
2. Назначените до момента образователни медиатори/социални работници по проекта с роля „Назначен специалист за Дейност 2“ продължават да осъществяват дейността си според потребностите на родителите и учениците от целевата група. 
Лице, назначено на непълно работно време на длъжност образователен медиатор/социален работник в едно училище, за което се предоставя финансиране по проекта, не може да получава възнаграждение за друга длъжност, финансирана по проекта в  друго или в същото училище. 
III. Дейност 3. Допълнителна подкрепа за личностно развитие на ученици със СОП, в риск, с хронични заболявания за трайно приобщаване в училищното образование
1. [bookmark: _Hlk202427860]Назначените до момента специалисти по проекта с роля „Назначен специалист за Дейност 3“ продължават да осъществяват допълнителната подкрепа според потребностите на учениците от целевата група. 
2. [bookmark: _Hlk178329939]Нови специалисти и помощник на учителя по Дейност 3 могат да се назначават след одобрение от екипа за управление на проекта, тъй като показателите и средствата по бюджета на проекта за тази дейност са силно ограничени. 
3. При планирането на дейностите за допълнителни занимания/обучения за допълнителна подкрепа (пакет от 5 учебни часа) за учебната 2025-2026 година следва да имате предвид, че назначените педагогически/непедагогически специалисти по проекта не могат да бъдат определяни като ръководители на групи.
4. За учениците, за които се планира да участват в групи за занимания/обучения за допълнителна подкрепа (пакет от 5 учебни часа), следва да бъдат спазени изискванията на Наредбата за приобщаващо образование и дейността да е включена в плана за подкрепа на ученика. 
[bookmark: _Hlk202432980]	Обръщаме внимание, че максималният брой пакети за допълнителна подкрепа на един ученик за целия срок на проекта (от 2023 г. до 2027 г.) не може да надвишава: 10 пакета за ученик от начален етап и 9 пакета за ученик от прогимназиален етап.
IV. Дейност 4. Допълнителна подкрепа за обща подкрепа за достъп и трайно приобщаване в училищното образование
При планиране на дейностите за допълнителни обучения на ученици (пакет от 10 учебни часа)следва да имате предвид, че всяка група се сформира от ученици с идентични потребности от допълнително обучение по даден учебен предмет. Учениците, които имат потребност от допълнителни обучения, трябва да бъдат идентифицирани чрез Инструментариума за ранно идентифициране на ученици в риск от преждевременно напускане на образователната система и за диференциран подход при определяне на потребностите им от предоставяне на индивидуална подкрепа, разработен по проект „Подкрепа за успех“ по ОП НОИР, или аналогичен инструмент за идентифициране на потребности от допълнително обучение по учебния предмет, разработен от учителя.
Броят на учениците в група е средно по 5, като групите могат да се сформират с ученици от една паралелка или от различни паралелки на съответния клас.
	Обръщаме внимание, че максималният брой пакети за обща подкрепа на един ученик за целия срок на проекта (от 2023 г. до 2027 г.) не може да надвишава: 9 пакета за ученик от начален етап и 8 пакета за ученик от прогимназиален и за първи и втори гимназиален етап (профилирано и професионално образование) етап.

V. Дейност 5. Провеждане на занимания по интереси, междуучилищни дейности и кариерно ориентиране и консултиране за обща подкрепа в училищното образование.
1. При планиране на междуучилищните дейности за осъществяване на обща подкрепа за личностно развитие на учениците следва да имате предвид, че с писмо на Управляващия орган № УО-02-465/06.08.2024 г. е актуализиран размерът на еднократната сума за участие в междуучилищни дейности с продължителност половин ден, като новият размер е 370 лв. за група. Еднократната сума се възстановява на училищата само в случай, че разходите за възнаграждения (вкл. осигурителни плащания за работодател) на ръководителя на самостоятелната група са не по-малко 264 лв. за отработени и отчетени не по-малко от 8 часа (за подготовка - 4 часа и за участие - 4 часа) в междуучилищна дейност. 
  Дейностите за кариерно ориентиране и консултиране на ученици от уязвими групи от V до VII клас по проекта се извършват от кариерни консултанти от ЦПЛР въз основа на заявки от директора на съответното училище. 
За целта директорът на всяко училище, изпълняващо дейности за обща и допълнителна подкрепа по проекта, създава необходимата организация за проучване на потребността от кариерно ориентиране и консултиране за учебната 2025-2026 г. сред ученици от уязвими групи от V до VII клас, включени в дейности по проекта. Проучването на потребността от кариерно ориентиране и консултиране на учениците от уязвими групи, в т.ч. включени в дейности по обща и допълнителна подкрепа, изпълнявани от училището, се извършва чрез Инструментариум за кариерно ориентиране на ученици от V до VII клас в риск от преждевременно напускане на образователната система, разработен по проект BG05M2OP001-2.011-0001 „Подкрепа за успех“, публикуван в раздел „Документи“ в информационната система на проекта. 
В срок до 06.10.2025 г. директорите на училища изготвят заявки до директорите на ЦПЛР, изпълняващи дейности по кариерно ориентиране и консултиране, за установените потребности.
VI. [bookmark: _Hlk178325777][bookmark: _Hlk178327542][bookmark: _Hlk178327494]Средства за закупуване на оборудване за обзавеждане и/или обновяване на специализирани кабинети за допълнителна подкрепа за личностно развитие на учениците от целевите групи.
Училищата могат да заявяват средства за закупуване на оборудване за обзавеждане и/или обновяване на специализирани кабинети за допълнителна подкрепа за личностно развитие на учениците от целевите групи след анализ на потребностите при спазване на изискванията на Указанията за изпълнение на дейности по проекта.

Моля информацията да се сведе до знанието на директорите на държавните, общинските и частните училища на територията на Вашата област, включени в изпълнението на проект „Успех за теб“.

Приложения: 
1. [bookmark: _Hlk178173303][bookmark: _Hlk178173505]Заявка за изпълнение на дейности за допълнителна подкрепа на ученици с изявени дарби;
2. Заявка за изпълнение на дейности за допълнителна подкрепа на ученици от уязвими групи;
3. Формат на таблица за обобщаване на заявените от училищата индикатори и бюджет за учебната 2025/2026 г. 

С уважение,


[bookmark: _Hlk127185466]Проект BG05SFPR001-1.001-0001 „УСПЕХ ЗА ТЕБ“, финансиран от Програма „Образование“ 2021-2027, съфинансиран от Европейския съюз
Проект BG05SFPR001-1.001-0001 „УСПЕХ ЗА ТЕБ“, финансиран от Програма „Образование“ 2021-2027, съфинансиран от Европейския съюз

Пенка Иванова

Ръководител на проект "Успех за теб"

